બાબુ ને ગામ જ નહિ તાલુકા વાળા પણ ઓળખે, મામલતદારથી માંડીને તલાટી સુધીના બધાજ બાબુ ને ગોતતા હોય. એમાંય ચૂંટણી વખતે તો પોલીસ વાળા ને “ખાવા”થી માંડીને “પીવા”ની વ્યવસ્થા પણ બાબુ કરી આપે. બાબુ ખરેખરો જીવરો. શાળાનાં પ્રવાસમાં હું બાબુને સાથે લઇ જતો. બાબુ છોકરાનું બરાબર ધ્યાન રાખે, ડ્રાઈવર સાથે જ એ બસમાં આગળ બેસે સુવે જ નહિ. ” ડ્રાઈવર ને એકલો ના મુકાય,એને વાતોએ ચડાવાય,નહીંતર એને જોકુ આવે ને આપણને સુવરાવી દે” બાબુ કહેતો..